open-index/open-wikipedia-markdown huggingface dataset:
Άντα Κοκ

Η **Άντα Κοκ** (*Ada Kok*, γενν. 6 Ιουνίου 1947) ήταν Ολλανδέζα κολυμβήτρια, η οποία κατά τη διάρκεια της δεκαετίας του 1960 κατατάχθηκε μεταξύ των καλύτερων του κόσμου στην κατηγορία πεταλούδα.

Την 1η Σεπτεμβρίου του 1963 κατέρριψε στο Σουστντούινεν το παγκόσμιο ρεκόρ στα 100 μ. πεταλούδα, με επίδοση 1'06"2. Στις 14 Αυγούστου του 1965 κατέρριψε και πάλι το παγκόσμιο ρεκόρ με 1.04.5 στη Βουδαπέστη και στις 12 Σεπτεμβρίου της ίδιας χρονιάς κατέρριψε και το ρεκόρ στα 200 μ. με 2.25.3 στο Χρόνινγκεν. Το 1967 έκανε και πάλι παγκόσμιο ρεκόρ στα 200 μ. πεταλούδας όταν στις 25 Αυγούστου, στο Μπλάκπουλ, έκανε χρόνο 2.21.0.

Ήταν ολυμπιονίκης το 1968 στα 200 μ. πεταλούδα (2.24.7) και 3η το 1964 στα 100 μ. πεταλούδα (1.05.6). Αναδείχτηκε δύο φορές πρωταθλήτρια Ευρώπης (1962, 1966) στα 100 μ. πεταλούδα. Κατέρριψε 12 φορές τα παγκόσμια ρεκόρ, για να τα φθάσει στα 1.04.5 (100 μ. πεταλούδα) και 2.21 (200 μ. πεταλούδα).

## Παραπομπές


Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Βίλχελμ Φούρτβενγκλερ

Ο **Βίλχελμ Φούρτβενγκλερ** (*Wilhelm Furtwängler*, 25 Ιανουαρίου 1886 – 30 Νοεμβρίου 1954) ήταν Γερμανός μαέστρος και συνθέτης. Θεωρείται ένας από τους μεγαλύτερους μαέστρους του 20ού αιώνα.

Ο Φουρτβένγκλερ ήταν μόνιμος αρχιμουσικός της Φιλαρμονικής του Βερολίνου μεταξύ 1922 και 1945, και από το 1952 μέχρι το 1954. Ήταν επίσης αρχιμουσικός της ορχήστρας Gewandhaus (1922–26), και ήταν και προσκεκλημένος μαέστρος άλλων μεγάλων ορχηστρών όπως η Φιλαρμονική της Βιέννης. Ήταν ο κορυφαίος μαέστρος για να παραμείνει στη Γερμανία κατά τη διάρκεια του Δευτέρου Παγκοσμίου Πολέμου, ωστόσο δεν ήταν προσκολλημένος με το Ναζιστικό καθεστώς. Η απόφαση αυτή προκάλεσε σοβαρή διαμάχη, και ο βαθμός στον οποίο η παρουσία του δάνεισε κύρος στο Τρίτο Ράιχ είναι ακόμα υπό συζήτηση. 

Πολλοί μεταγενέστεροι μαέστροι επηρεάστηκαν από αυτόν και το όνομά του αναφέρεται συχνά όταν γίνεται συζήτηση για τα ερμηνευτικά στιλ τους.

## Παραπομπές


Κατηγορία:Γερμανοί συνθέτες κλασικής μουσικής
Κατηγορία:Γερμανοί διευθυντές ορχήστρας
Κατηγορία:Συνθέτες του Ρομαντισμού
Κατηγορία:Κλασικοί συνθέτες του 20ού αιώνα
Κράαλ (φράχτης)

[thumb|300px|Ένα τυπικό κράαλ, πλησίον του [Μπουλαουάιο τον 19ο αιώνα.]]
Το **Κράαλ** *(Kraal)* (στα Αγγλικά εκτός από *kraal* λέγεται επίσης *craal* ή *kraul*), είναι μια λέξη από τα Αφρικάανς και την Ολλανδική γλώσσα (και που χρησιμοποιείται επίσης στα Αγγλικά της Νότιας Αφρικής) σε μια περίφραξη για βοοειδή ή άλλα ζώα, που βρίσκεται μέσα σε ένα Αφρικανικό οικισμό ή χωριό που περιβάλλεται από έναν αγκαθωτό φράκτη, ένα φράκτη από πασσάλους, τοίχο από λάσπη ή άλλη περίφραξη, σε πρόχειρη κυκλική μορφή. Είναι παρόμοιο με μια περίφραξη της μπόμα στην Ανατολική ή την Κεντρική Αφρική.

Στο Κουρασάο, μια άλλη Ολλανδική αποικία, η περίφραξη λεγόταν "κοράαλ *("koraal")*, το οποίο στα *Papiamentu* μεταφράζεται σε "κούρα" *("kura")* (σε χρήση ακόμα και σήμερα, για οποιοδήποτε κλειστό χώρο, όπως ένα κήπο).

## Ετυμολογία
Στην Ολλανδική γλώσσα, ένα *κράαλ* είναι ένας όρος που προέρχεται από την Πορτογαλική λέξη *curral*, συγγενές με την Ισπανική λέξη *corral*, η οποία εισήλθε στα Αγγλικά, ξεχωριστά. Στην Ανατολική και την Κεντρική Αφρική, η ισοδύναμη λέξη για την περίφραξη του ζωικού κεφαλαίου είναι η "μπόμα", αλλά αυτή έχει πάρει ευρύτερες έννοιες.

Σε ορισμένες περιοχές της Νότιας Αφρικής, ο όρος "kraal" χρησιμοποιείται στον προσκοπισμό, αναφερόμενος στον Αρχηγό Προσκόπων της ομάδας.

## Αγροτικό σπίτι
Ο όρος αναφέρεται κυρίως στον τύπο των διάσπαρτων αγροτικών σπιτιών-μικρών Αφρικανικών οικισμών, χαρακτηριστικό του λαού *Nguni* της Νότιας Αφρικής. Παρά το γεγονός ότι από την περίοδο της αποικιοκρατίας, οι Ευρωπαίοι Νοτιοαφρικανοί και ιστορικοί, αναφέρονται συνήθως σε ολόκληρο τον οικισμό ως κράαλ (φράχτης-μαντρί), οι εθνολόγοι έχουν από καιρό αναγνωρίσει ότι η σωστή αντικειμενική του αναφορά, είναι η περιοχή μαντρώματος των ζώων, εντός μιας αγροικίας. Σύγχρονοι εθνογράφοι καλούν τις πολλές ανθρώπινες κατοικίες εντός μιας αγροικίας (*Xhosa*: *umzi*, Ζουλού: *umuzi*, Σουάζι: *umuti*) (ενικός *indlu*· πληθυντικός *Xhosa* και Ζουλού *izindlu*, Σουάζι: *tindlu*).

Οι στάνες των ζώων και οι περιφράξεις που κατασκευάσθηκαν ειδικά για αμυντικούς σκοπούς, επίσης ονομάζονται "κράαλ" *("kraals")*.

## Σημειώσεις


## Παραπομπές


## Δείτε επίσης

* Μπόμα (περίφραξη)
	
Κατηγορία:Τοπική Αυτοδιοίκηση
Κατηγορία:Ανθρώπινα ενδιαιτήματα
Κατηγορία:Οχυρώσεις
Καβάδι

Το **καβάδι** είναι μακρύ ένδυμα το οποίο είναι ανοικτό κατακόρυφα ή σταυρωτό. Τα μανίκια του ποικίλλουν, άλλοτε είναι στενά και άλλοτε πλατιά. Φοριόταν κατά τα παλιότερα χρόνια, συνήθως πάνω από τη βράκα και το πουκάμισο και ήταν φτιαγμένο από ριγωτό βαμβακερό ή στολισμένο με χρυσάφι ύφασμα. Συνοδευόταν από ένα εξωτερικό ύφασμα το οποίο διέφερε ανάλογα με το μέρος ( π.χ. συνοδευόταν από τζουμπέ στην Αθήνα, πιρπιρί στα Ιωάννινα, γιλέκο στην Κερασούντα του Πόντου, τσόχα στη Λιούντζη της Βόρειας Ηπείρου, σαγιά στους Σοφάδες της Θεσσαλίας κλπ ).

Το καβάδι, αν και ανατολίτικης προέλευσης, εισήχθη στον ελλαδικό και μικρασιατικό χώρο από τη βυζαντινή περίοδο και κατά το παρελθόν ενσωματώθηκε στις παραδοσιακές ενδυμασίες αρκετών περιοχών, όπως στα Δωδεκάνησα, στην Αττική, στη Μακεδονία, στον Πόντο, στην Καππαδοκία κλπ. Μάλιστα, σε ορισμένες περιπτώσεις όπως στην Κάλυμνο, η τοπική παραδοσιακή ενδυμασία έπαιρνε το όνομά της από τον συγκεκριμένο επενδύτη.

## Παραπομπές


Κατηγορία:Ελληνικές φορεσιές
Φώτης Μαστιχιάδης

Ο **Φώτης Μαστιχιάδης** (Αϊβαλί 1913 - Αθήνα 17 Αυγούστου 1997) υπήρξε Έλληνας χαράκτης, σκιτσογράφος και σκακιστής.

## Βιογραφικό
Γεννήθηκε το 1913 στο Αϊβαλί και μετά τη Μικρασιατική Καταστροφή κατέφυγε στη Θεσσαλονίκη. Δάσκαλός του στο σχέδιο υπήρξε ο Φώτης Κόντογλου. Εργάστηκε ως σκιτσογράφος και σχεδιαστής σε αρκετά έντυπα της Θεσσαλονίκης και της Αθήνας, ως  εικονογράφος βιβλίων, σχεδιαστής για μακέτες, αφίσες κλπ ενώ υπήρξε και σημαντικός χαράκτης με ιδιαίτερες ικανότητες κυρίως στην οξυγραφία. Από το 1983 δίδαξε χαρακτική στη ΝΕΛΕ Παλαιού Φαλήρου και συμμετείχε σε περίπου πενήντα συλλογικές και ατομικές εκθέσεις στην Ελλάδα και στο εξωτερικό. Υπήρξε μέλος του ΕΕΤΕ και ένα από τα ιδρυτικά μέλη της Ένωσης Ελλήνων Χαρακτών.

Παράλληλα ασχολιόταν ενεργά από το 1937 με το σκάκι. Το 1949 αναδείχτηκε πρωταθλητής Ελλάδας και συμμετείχε στις Σκακιστικές Ολυμπιάδες των ετών 1950, 1952 και 1956 ενώ υπήρξε μέλος της Διεθνούς Σκακιστικής Ομοσπονδίας.

## Παραπομπές


Κατηγορία:Έλληνες σκιτσογράφοι
Κατηγορία:Έλληνες χαράκτες
Κατηγορία:Έλληνες σκακιστές
Κατηγορία:Μικρασιατικός Ελληνισμός
Καλλιθέα Αχαΐας

Με το όνομα **Καλλιθέα** υπάρχουν τρεις οικισμοί στην Αχαΐα:

* η Άνω Καλλιθέα (πρώην: *Καλλιθέα*, παλιότερα: *Γαϊδουριάρης*): οικισμός στη Δημοτική Ενότητα Μεσσάτιδος του Δήμου Πατρέων.
* η Καλλιθέα Πατρών (πρώην: *Καλλιθεόκαμπος*, αναφέρεται και ως *Κάτω Καλλιθέα*): οικισμός στη Δημοτική Ενότητα Μεσσάτιδος του Δήμου Πατρέων.
* η Καλλιθέα Καλαβρύτων (πρώην: *Κάνη*): οικισμός στη Δημοτική Ενότητα Κλειτορίας του Δήμου Καλαβρύτων. 

## Δείτε επίσης
* Άνω Καλλιθέα (αποσαφήνιση)
* Καλλιθέα

Κατηγορία:Αποσαφηνίσεις ελληνικών τοπωνυμίων
Datsun DC-3

Το **Datsun DC-3** ήταν ένα ελαφρύ σπορ αυτοκίνητο που κατασκεύαζε η ιαπωνική αυτοκινητοβιομηχανία Datsun και κυκλοφόρησε το 1952. Ήταν το πρώτο μεταπολεμικό σπορ αυτοκίνητο από την μητρική Nissan και πωλήθηκε με το σήμα της Datsun, ως ο ιδεολογικός διάδοχος της έκδοσης Roadster του Datsun 15, που είχε παραχθεί από τον Μάιο του 1936 έως τον Απρίλιο του 1937.

## Τεχνικά χαρακτηριστικά
Το DC-3 έφερε τον κινητήρα βενζίνης της Nissan με τον κωδικό **D10**, ένα τετρακύλινδρο μηχανικό σύνολο χωρητικότητας 860&nbsp;cm³ και ισχύος 20 hp, που μετέδιδε την κίνηση στους πίσω τροχούς, μέσω ενός 3-τάχυτου κιβωτίου ταχυτήτων, με την 1-η σχέση ασυγχρόνιστη. Μια ενδιαφέρουσα λεπτομέρεια, ήταν τα πλαϊνά σήματα στο αμάξωμα, που έγραφαν «DATSUN 20», υποδηλώνοντας έτσι την ιπποδύναμη του κινητήρα. Η τελική ταχύτητα του οχήματος έφτανε τα 70 χιλιόμετρα την ώρα.

## Παραγωγή
Λόγω της τότε δύσκολης οικονομικής κατάστασης της Ιαπωνίας, ωστόσο, το DC-3 δεν γνώρισε καμία απήχηση στο αγοραστικό κοινό, με αποτέλεσμα να κατασκευαστούν μόλις 50 αντίτυπα σειράς DC-3 και από αυτά πωλήθηκαν μόνο τα 30, ενώ η παραγωγή διακόπηκε μέσα σε λίγους μήνες. Μάλιστα τα 20 οχήματα που απέμειναν, μετατράπηκαν σε έκδοση ελαφρύ φορτηγό, με την εκ των υστέρων τοποθέτηση ενός νέου και λίγο βαρύτερου σασί σε αυτά. Επίσης, μια ακόμα συγγενική εκδοχή του DC-3 ήταν το **Datsun 5147 pick-up**.

## Αντικατάσταση του DC-3
Τελικώς, ο διάδοχος του DC-3 έφτασε το 1959 και ήταν η σειρά Datsun Sports, γνωστή ως Datsun Fairlady στην Ιαπωνία, η οποία γνώρισε σαφώς μεγαλύτερη απήχηση και μάλιστα διατηρήθηκε στην παραγωγή έως το 1970.

## Εξωτερικοί σύνδεσμοι

* 
* 

Κατηγορία:Μοντέλα Datsun
Κατηγορία:Σπορ αυτοκίνητα
The Magic Whip

Το "**The Magic Whip**" είναι το όγδοο στούντιο άλμπουμ των Blur. Κυκλοφόρησε από την Parlophone στις 27 Απριλίου του 2015. Είναι το πρώτο στούντιο άλμπουμ της μπάντας από το "Think Tank" του 2003, σημειώνοντας το μεγαλύτερο κενό μεταξύ στούντιο άλμπουμ στην ιστορία της μπάντας.

Το βίντεο για το "Go Out" ανέβηκε στο YouTube στις 19 Φεβρουαρίου του 2015. Τα βίντεο του "There Are Too Many of Us" και του "Lonesome Street" ακολούθησαν στις 20 Μαρτίου και 2 Απριλίου του 2015 αντίστοιχα. Τα τραγούδια "My Terracotta Heart", "I Broadcast", και "Ong Ong" ήταν διαθέσιμα στο YpuTube πριν την κυκλοφορία του άλμπουμ.

Στο εξώφυλλο εμφανίζονται σε μορφή φώτων νέον ένα παγωτό και η φράση *模糊 魔鞭* που σημαίνει *Blur Magic-whip*.

## Κομμάτια

## Συντελεστές
* Damon Albarn – φωνή, πλήκτρα, συνθεσάιζερ, ακουστική κιθάρα
* Graham Coxon – ηλεκτρική κιθάρα, πλήκτρα, φωνητικά, φωνή στα "Lonesome Street" και "Thought I Was a Spaceman"
* Alex James – μπάσο, φωνητικά "χορωδίας"
* Dave Rowntree – ντραμς, drum machine, κρουστά, φωνητικά "χορωδίας"
* James Dring – προγραμματισμός
* Demon Strings – ενορχήστρωση
* Stephen Street – παραγωγή, προγραμματισμός, επιπλέον κρουστά

## Παραπομπές


Κατηγορία:Άλμπουμ του 2015
Ivy Tripp

Το **Ivy Tripp** είναι το τρίτο στούντιο άλμπουμ της Waxahatchee. Κυκλοφόρησε στις 7 Απριλίου του 2015 από την Merge Records στην Βόρεια Αμερική και από την Wichita Recordings παγκοσμίως. Η Katie Crutchfield (Waxahatchee) έκανε παραγωγή στο άλμπουμ με τη συνεργασία των Kyle Gilbride και Keith Spencer.
## Κομμάτια
Όλα τα κομμάτια γράφτηκαν από την Katie Crutchfield 

## Συντελεστές
*Katie Crutchfield – κιθάρα, πλήκτρα, συνθεσάιζερ, φωνή, παραγωγός
*Kyle Gilbride – κιθάρα, πλήκτρα, συνθεσάιζερ, ντέφι, παραγωγός, μηχανικός
*Keith Spencer - κιθάρα, μπάσο, ντραμς, πλήκτρα, παραγωγός
*Jesse Riggins - φωτογραφία
*Maggie Fost - σχέδιο

## Παραπομπές

Κατηγορία:Άλμπουμ του 2015
Catfish Rising

Το ***Catfish Rising*** είναι το 18ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Σεπτεμβρίου του 1991 μέσω της δισκογραφικής εταιρίας "Chrysalis Records". Στις 29 Σεπτεμβρίου 2006, η "EMI Music Distribution" κυκλοφόρησε τον δίσκο σε μορφή CD με τρία επιπλέον κομμάτια.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 2,7 / 5 και το "ProgArchives" με 2,6 / 5.

Το άλμπουμ έφθασε στο # 27 στην πατρίδα του συγκροτήματος και το Top-20 στην Ελβετία και τη Νορβηγία, αλλά έφθασε μόλις στο # 88 του Billboard στις Ηνωμένες Πολιτείες, όντας ο τελευταίος δίσκος του συγκροτήματος που μπήκε στο Top-100.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον.

## Θέσεις τσαρτ

## Μέλη των Jethro Tull
Οι μουσικοί οι οποίοι ηχογράφησαν το "*Catfish Rising*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα, μαντολίνο, πλήκτρα, κρουστά, τύμπανα
* **[[Μάρτιν Μπαρ]]** - Ηλεκτρική κιθάρα
* **Ντέιβ Πεγκ** - μπάσο, ακουστικό μπάσο
* **[[Ντον Πέρι]]** - τύμπανα

;*Γκεστ συμμετοχές*
* **Άντι Γκίντινγκς** - πλήκτρα
* **Φος Πάτερσον** - πλήκτρα
* **[[Τζον Μπούντρικ]]** - πλήκτρα
* **Ματ Πεγκ** - μπάσο

## Παραπομπές


## Πηγές
* Catfish Rising - Jethro Tull | Songs, Reviews, Credits, Awards | AllMusic
* Jethro Tull - Catfish Rising (album review) | Sputnikmusic
* JETHRO TULL Catfish Rising reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1991
Σωσικλής

Ο **Σωσικλής** ήταν γλύπτης των Ρωμαϊκών χρόνων. Ένα έργο του, που ονομάζεται «η πληγωμένη Αμαζών», εκτίθεται στα Μουσεία Καπιτωλίου σαν αντίγραφο της δημιουργίας του Κυδωνιάτη Κρησίλου που βραβεύθηκε στο τρίτο διαγωνισμό στην Έφεσο μαζί με τον Πολύγνωτο και Φειδία. Το έργο αυτό θαυμάστηκε από τους μεταγενέστερους.

## Παραπομπές


Κατηγορία:Αρχαίοι Έλληνες γλύπτες
Αλλαγές ονομασιών ζώων στην Τουρκία

Οι **αλλαγές ονομασιών ζώων στην Τουρκία** είναι η αναθεώρηση που πραγματοποιήθηκε από το υπουργείο περιβάλλοντος και δασών της Τουρκίας το 2005, στις επιστημονικές ονομασίες για τρία είδη ζώων. Οι αλλαγές αφαίρεσαν τις αναφορές σχετικά με την Αρμενία και το Κουρδιστάν από τις λατινικές ονομασίες των ειδών.

## Ιστορικό
Σύμφωνα με το τουρκικό Υπουργείο Περιβάλλοντος οι συγκεκριμένες ονομασίες υπονομεύουν την *τουρκική ενότητα*, δηλαδή, την ενιαία δομή του τουρκικού κράτους. Σχετικά αναφέρεται:

*«Δυστυχώς, υπάρχουν και πολλά άλλα είδη στη χώρα μας που εσκεμμένα ονομάζονται με αυτόν τον τρόπο. Η πρόθεση εδώ είναι τόσο προφανής που ακόμη και τα ενδημικά μας είδη, τα οποία είναι μοναδικά και μόνο στη χώρα μας και δεν βρίσκονται πουθενά αλλού στον κόσμο, πήραν ονομασίες με σκοπό  να διαταράξουν αυτήν την ενιαία δομή.» * 

Ο εκτελεστικός γραμματέας της Διεθνούς Επιτροπής για την Ζωολογική Ονοματολογία (*International Commission on Zoological Nomenclature*), ο οργανισμός ο οποίος έχει την ευθύνη για τους κανονισμούς και καθιέρωση των επιστημονικών ονομασιών των ειδών, ανέφερε σε συνέντευξη πως ενώ η αλλαγή ονομασιών ενδεχομένως για πολιτικούς λόγους είναι προβληματική, η αναθεώρηση των ονομασιών είναι επιστημονικά αποδεκτή, ωστόσο η γενικότερη αποδοχή τους θα εξαρτηθεί από τις δημοσιεύσεις που θα γίνουν σε επιστημονικά άρθρα, μελέτες και περιοδικά και θα κάνουν χρήση των νέων ονομασιών.

## Οι αναθεωρήσεις

Οι αλλαγές αυτές επηρεάζουν μόνο την επίσημη ταξινομική ονοματολογία που χρησιμοποιείται από την τουρκική κυβέρνηση.

## Δείτε επίσης
*Τουρκικός Εθνικισμός
*Διωνυμική ονοματολογία

## Παραπομπές


Κατηγορία:Ταξινομία
Κατηγορία:Τουρκία-επέκταση
Κατηγορία:Τουρκικός εθνικισμός
Nod to the Old School

Το **Nod to the Old School** είναι συλλογή τραγουδιών του αμερικανικού heavy metal συγκροτήματος Armored Saint, η οποία κυκλοφόρησε στις 7 Μαρτίου του 2000 μέσω της δισκογραφικής εταιρείας Metal Blade Records.

Στον δίσκο συμπεριλήφθηκαν διασκευές στον Robin Trower και τους Judas Priest, εκτελέσεις παλιότερων τραγουδιών, ηχογραφημένες το 2001 για την συγκεκριμένη κυκλοφορία, ζωντανές ηχογραφήσεις από την περιοδεία του συγκροτήματος στις Ηνωμένες Πολιτείες ένα χρόνο νωρίτερα, κομμάτια από το "*[[Armored Saint EP]]*" του 1983, όπως και από τα ντέμο του 1989.

Οι κριτικές για την συλλογή υπήρξαν θετικές, με το "AllMusic" να την βαθμολογεί με τρία αστέρια με άριστα τα πέντε, το "MetalReviews" με 88%, και το "Spirit of Metal" με 18 / 20.

## Τραγούδια
### Αρχική έκδοση

### Μπόνους κομμάτι της ειδικής έκδοσης

## Μέλη των Armored Saint
Η σύνθεση του συγκροτήματος κατά την ηχογράφηση του "***Nod to the Old School***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Τζεφ Ντάνκαν** - *[[κιθάρα]]*
* **Φιλ Σάντοβαλ** - *[[κιθάρα]]*
* **Ντέιβιντ Πρίτσαρντ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Nod to the Old School - Armored Saint | Songs, Reviews, Credits, Awards | AllMusic
* Armored Saint - Nod To The Old School (Compilation) - Metal Storm
* Armored Saint - Nod to the Old School - Encyclopaedia Metallum: The Metal Archives

Κατηγορία:Άλμπουμ του 2001
Κατηγορία:Άλμπουμ των Armored Saint
Live at Hammersmith (άλμπουμ των Twisted Sister)

Το **Live at Hammersmith** είναι διπλό, ζωντανά ηχογραφημένο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 3 Οκτωβρίου του 1994 μέσω της δισκογραφικής εταιρίας "Music for Nations".

Η ηχογράφηση του δίσκου πραγματοποιήθηκε κατά το βρετανικό κομμάτι της περιοδείας για τον δίσκο "*[[Stay Hungry]]*", στις 15 Ιουνίου 1984 στο Hammersmith Odeon του Λονδίνου.

Ο δίσκος ολοκληρώνεται με τα κομμάτια "*Jailhouse Rock*" και "*Train Kept a-Rollin' *", τα οποία ηχογραφήθηκαν το 1979 σε συναυλία του συγκροτήματος στο Ντιτρόιτ, με ντράμερ τον Τόνι Πέτρι.

## Λίστα Τραγουδιών
* *Όλα τα τραγούδια είναι συνθέσεις του [[Ντι Σνάιντερ]] εκτός από τα "Jailhouse Rock" και "Train Kept a-Rollin'"*.
### CD 1
# "What You Don't Know (Sure Can Hurt You)" 4:43
# "The Kids Are Back" 2:49
# "Stay Hungry" 5:09
# "Destroyer" 4:10
# "We're Not Gonna Take It" 3:17
# "You Can't Stop Rock 'n' Roll" 7:23
# "Like a Knife in the Back" 2:47
# "Shoot 'em Down" 3:19
# "Under the Blade" 4:35

### CD 2
# "Burn in Hell" 5:49
# "I Am (I'm Me)" 5:25
# "I Wanna Rock" 13:05
# "S.M.F." 7:27
# "We're Gonna Make It" 4:20
# "Jailhouse Rock" (Leiber, Stoller) (Detroit 1979) 3:17
# "Train Kept a-Rollin'" (Tiny Bradshaw) (Detroit 1979) 10:06

## Μέλη των Twisted Sister
Οι μουσικοί οι οποίοι ηχογράφησαν το "*Live at Hammersmith*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα, κρουστά
* **Τόνι Πέτρι** - τύμπανα στα "*Jailhouse Rock*" και "*Train Kept a Rollin' *"

## Πηγές
* Live at Hammersmith - Twisted Sister | Songs, Reviews, Credits, Awards | AllMusic
* Twisted Sister: Live At Hammersmith - Sea of Tranquility
* Twisted Sister - Live at Hammersmith - Encyclopaedia Metallum: The Metal Archives

Κατηγορία:Άλμπουμ του 1994
Κατηγορία:Άλμπουμ των Twisted Sister
Λόγια της πλώρης

Τα ***Λόγια της πλώρης*** είναι συλλογή διηγημάτων του γνωστού συγγραφέα Ανδρέα Καρκαβίτσα, τα οποία αναφέρονται στη ζωή των ναυτικών. Πρωτοδημοσιεύτηκαν το 1899 και είναι από τα καλύτερα διηγήματα του
συγγραφέα αυτού. Η συλλογή περιλαμβάνει 20 διηγήματα, τα ακόλουθα:

* Η θάλασσα
* Οι φρεγάδες
* Η δικαιοσύνη της θάλασσας
* Το βασιλόπουλο
* Βιοπαλαιστής
* Ο εκδικητής
* Οι σφουγγαράδες
* Καβομαλιάς
* Η καπετάνισσα
* Θείον όραμα
* Κακότυχος
* Ο Κάτω Κόσμος
* Πειράγματα
* Γέρακας
* Κακοσημαδιά
* Η Γοργόνα
* Ναυάγια
* Οι Κουρσάροι
* Τελώνια
* Το γιούσουρι

Κατηγορία:Ανδρέας Καρκαβίτσας
Κατηγορία:Ελληνικά διηγήματα
Γιάννης Παπαδόπουλος (πολιτικός)

Ο **Γιάννης Παπαδόπουλος** (17 Απριλίου 1924 - 17 Μαρτίου 2007) ήταν Έλληνας ιατρός και πολιτικός.

Γεννήθηκε το 1924 στη Σαμοθράκη. Σπούδασε ιατρική στην Αθήνα και το Λονδίνο και ήταν πλαστικός χειρουργός. Στην Κατοχή εντάχθηκε στην ΕΠΟΝ και τον ΕΛΑΣ, ενώ το 1947 εξορίσθηκε στην Ικαρία. Επί χούντας διετέλεσε μέλος του Προεδρείου της Δημοκρατικής Άμυνας (μέλη της οποίας ήταν, μεταξύ άλλων οι Κώστας Σημίτης, Σάκης Καράγιωργας, Γεώργιος - Αλέξανδρος Μαγκάκης, Νίκος Κωνσταντόπουλος κτλ). Τον Αύγουστο του 1969 συνελήφθη και φυλακίστηκε μέχρι το 1973.

Υπήρξε από τα ιδρυτικά μέλη των Νέων Δυνάμεων και μέλος του προεδρείου τους, οι οποίες συνεργάστηκαν με την Ένωση Κέντρου το 1974, δημιουργώντας την Ένωση Κέντρου - Νέες Δυνάμεις, της οποίας διετέλεσε βουλευτής Έβρου με από το 1974 ως το 1977.

Το 1979 εντάχθηκε στο ΠΑΣΟΚ, με το οποίο εκλέχθηκε βουλευτής Έβρου το 1981 και το 1985. Διετέλεσε υπουργός Βορείου Ελλάδος, από τον Ιούλιο του 1985 μέχρι το Φεβρουάριο του 1987, στη δεύτερη κυβέρνηση του Ανδρέα Παπανδρέου. Τον διαδέχθηκε ο Στέλιος Παπαθεμελής.

Επίσης, υπήρξε διοικητής του Λαϊκού Νοσοκομείου Αθηνών, μέλος και αντιπρόεδρος της ΚΕΑΔΕΑ, μέλος της Επιτροπής για τα Ανθρώπινα Δικαιώματα κ.α. Πέθανε το 2007 σε ηλικία 83 ετών.

## Πηγές


Κατηγορία:Βουλευτές Έβρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Βορείου Ελλάδος
Κατηγορία:Μέλη του ΕΛΑΣ
Κατηγορία:Μέλη της ΕΠΟΝ
Αλεξανδράκης

Το ελληνικό επώνυμο **Αλεξανδράκης** μπορεί να αναφέρεται σε κάποιο από τα παρακάτω πρόσωπα:

* Αλέκος Αλεξανδράκης (1928-2005), ηθοποιός
* Αλέξανδρος Αλεξανδράκης (θάν. 1821), αγωνιστής στην Επανάσταση του 1821
* Αλέξανδρος Αλεξανδράκης (1913-1968), ζωγράφος
* Δημήτριος Αλεξανδράκης, όνομα διάφορων προσώπων
* Ηλίας Αλεξανδράκης, αγωνιστής στην Επανάσταση του 1821
* Μενέλαος Αλεξανδράκης (1915-2000), Έλληνας διπλωμάτης
* Παναγής Αλεξανδράκης (γενν. 1795), αγωνιστής στην Επανάσταση του 1821
* Παναγιώτης Αλεξανδράκης, αγωνιστής στην Επανάσταση του 1821

## Δείτε επίσης
* Αλεξανδράκος
Δημήτριος Αλεξανδράκης

Το ελληνικό ονοματεπώνυμο **Δημήτριος Αλεξανδράκης** μπορεί να αναφέρεται σε κάποιο από τα παρακάτω πρόσωπα:

* Δημήτριος Αλεξανδράκης (Μανιάτης) (θάν. 1839), αγωνιστής στην Επανάσταση του 1821
* Δημήτριος Αλεξανδράκης (Σπαρτιάτης), αγωνιστής στην Επανάσταση του 1821 από το Παρόρι της Σπάρτης
* Δημήτριος Αλεξανδράκης (Υδραίος) (18ος - 19ος αι.), Υδραίος πλοιοκτήτης
Γάστρα

thumb|300px
Η **γάστρα** είναι κατσαρόλα ομοιόμορφης στενόμακρης μορφής, η οποία εκτός της μορφής, διαφέρει από την απλή κατσαρόλα και στον τρόπο χρήσης. Συγκεκριμένα, χρησιμοποιείται μόνο στον φούρνο και πάντα με το καπάκι της (κλειστή).

Για τον λόγο αυτό, η γάστρα θερμαίνεται ομοιομόρφως και όχι μόνο στον πάτο της όπως η κατσαρόλα, με κλειστό καπάκι ο ατμός παραμένει στην συσκευή οπότε το ίδιο φαγητό που μπορεί να μαγειρευτεί και σε κατσαρόλα, μαγειρεμένο σε γάστρα καταλήγει πιο μαλακό και πιο νόστιμο.

Κατηγορία:Μαγειρικά σκεύη
Προεδρικές εκλογές του Καζακστάν (2015)

**Πρόωρες προεδρικές εκλογές** διεξήχθησαν στο Καζακστάν στις 26 Απριλίου 2015, με αρχική προγραμματισμένη ημερομηνία διεξαγωγής τους το έτος 2016. Αποτέλεσμα ήταν η νίκη για τον επί μακρόν πρόεδρο Νουρσουλτάν Ναζαρμπάγιεφ από το κόμμα Νουρ Οτάν, με ποσοστό 97,7% των ψήφων, κερδίζοντας και 5η θητεία.

## Πλαίσιο
Στις 14 Φεβρουαρίου 2015 με ομόφωνη απόφαση η Συνέλευση του Λαού αποφασίστηκε να διεξαχθούν πρόωρα οι προεδρικές εκλογές το 2015. Ένα βασικό κίνητρο για την απόφαση ήταν η πεποίθηση ότι η πρόωρη εκλογική αναμέτρηση θα επιτάχυνε την ανάπτυξη στη χώρα. Επίσης, σημειώθηκε ότι ήταν μειονέκτημα το να διεξαχθούν ταυτόχρονα την ίδια χρονιά (2016) οι προεδρικές και οι βουλευτικές εκλογές. Στις 18 Φεβρουαρίου η Mazhilis με ομόφωνη απόφαση ζήτησε από τον Νουρσουλτάν Ναζαρμπάγιεφ να μεταφέρει χρονικά τις εκλογές. Στις 19 Φεβρουαρίου η Γερουσία αποφάσισε το ίδιο. Στην πρώτη ψηφοφορία υπήρχε μία αρνητική ψήφος για την πρωτοβουλία και οι γερουσιαστές κλήθηκαν να ξαναψηφίσουν. Στην δεύτερη ψηφοφορία όλοι οι γερουσιαστές υπερψήφισαν. Επίσημα, οι αρχές έκαναν λόγο για τεχνικό λάθος αναφορικά με την μοναδική αρνητική ψήφο κατά την πρώτη ψηφοφορία.

Ο Ναζαρμπάγεφ υπέγραψε το διάταγμα για τη διεξαγωγή προεδρικών εκλογών στις 25 Φεβρουαρίου 2015 και οι εκλογές ορίστηκαν για τις 26 Απριλίου. Επίσης, επιβεβαίωσε την υποψηφιότητά του.

## Διεξαγωγή
Ο ΟΑΣΕ επέκρινε τις εκλογές, σημειώνοντας ότι "χαρακτηρίστηκαν από την έλλειψη αξιόπιστης αντιπολίτευσης στη χώρα" και ότι "οι ψηφοφόροι δεν είχαν μια αληθινή ευκαιρία μεταξύ πολιτικών εναλλακτικών,", ενώ επισημάνθηκαν και οι περιορισμοί στα ΜΜΕ.

## Αποτελέσματα

## Παραπομπές


2015
Καζακσταν
Μενόκκιο

Ο **Ντομένικο Σκαντέλα** (*Domenico Scandella*, 1532-1599), γνωστός και σαν **Μενόκκιο**, ήταν μυλωνάς από το Μοντερεάλε Βαλτσελίνα του Φρίουλι ο οποίος δικάστηκε και κάηκε στην πυρά από την Ιερά Εξέταση ως αιρετικός. Ο βίος και οι πεποιθήσεις του είναι γνωστές από τα αρχεία των ιεροεξεταστών και αποτελούν το θέμα του έργου *Il formaggio e i vermi* (*[[Το τυρί και τα σκουλήκια]]*) του Ιταλού ιστορικού Κάρλο Γκίντσμπουργκ.

## Βίος
Γονείς του Μενόκκιο ήταν ο Zuane και η Menega. Εκτός από διάστημα δύο ετών που εκδιώχθηκε από το Μοντερεάλε εξαιτίας κάποιου διαπληκτισμού, έμεινε όλη του τη ζωή εκεί. Είχε μάθει γραφή και ανάγνωση και είχε διαβάσει κάποια σύγχρονά του έργα σχετικά με την θρησκεία και την ιστορία, τα οποία τον επηρέασαν και τον βοήθησαν να διαμορφώσει τις δικές του απόψεις που διέφεραν σημαντικά από το επίσημο δόγμα της Καθολικής Εκκλησίας.
 
Δικάστηκε για πρώτη φορά ως αιρετικός το 1583, ομολόγησε το 1584 και πέρασε τους επόμενους είκοσι μήνες έγκλειστος στη φυλακή της Κονκόρντια. Αποφυλακίστηκε το 1586, αφού ομολόγησε ότι μεταμέλησε. Παρέμεινε σε κατ' οίκον περιορισμό και ήταν υποχρεωμένος να φέρει σε εμφανές σημείο το σύμβολο του φλεγόμενου σταυρού σαν σύμβολο των εγκλημάτων του. Το 1589 συνελήφθη εκ νέου, ξανά κατηγορούμενος ως αιρετικός, διότι συνέχιζε να συζητά με πολλούς ανθρώπους τις απόψεις του. Το επόμενο έτος καταδικάστηκε σε θάνατο στην πυρά.

Κατά την διάρκεια της δίκης του υποστήριξε ότι η μοναδική αμαρτία ήταν να βλάψει κανείς τον γείτονά του, ενώ η βλασφημία δεν προξενούσε κακό σε κανένα πέρα από τον ίδιο τον βλάσφημο. Ισχυρίστηκε επίσης ότι ο Ιησούς ήταν υιός ανθρώπου και ότι η Μαριάμ δεν ήταν παρθένος. Επίσης ότι ο Πάπας δεν είχε εξουσία δοσμένη από τον Θεό, αλλά απλώς ήταν παράδειγμα των χαρακτηριστικών ενός καλού ανθρώπου, καθώς και ότι ο Ιησούς δεν πέθανε για να λυτρωθεί η ανθρωπότητα.

## Παραπομπές


## Βιβλιογραφία
* 
* 

Κατηγορία:Ιερά Εξέταση
Κατηγορία:Εκτελεσθέντες του Μεσαίωνα
Προεδρικές εκλογές του Τόγκο (2015)

μικρογραφία|Ο νικητής των εκλογών Φώρ Γκνασινγκμπέ
**Προεδρικές εκλογές** διεξήχθησαν στο Τόγκο στις 25 Απριλίου 2015. Αρχικά είχαν προγραμματιστεί για τις 15 Απριλίου 2015, ωστόσο καθυστέρησαν για 10 ημέρες, με πρόταση του Τζον Ντραμάνι Μαχάμα, προέδρου της Γκάνας και προέδρου του οργανισμού  ECOWAS. Ο εν ενεργεία πρόεδρος Φωρ Γκνασινγκμπέ διεκδίκησε και 3η θητεία, με αντιπάλους άλλους 4 υποψηφίους, συμπεριλαμβανομένου του κύριου ηγέτη της αντιπολίτευσης Ζαν Πιέρ Φαμπρ από τον Εθνικό Συνασπισμό για την Αλλαγή. Η συμμετοχή στις εκλογές διαμορφώθηκε σε κάτω του 50%, ενώ η αντιπολίτευση κατήγγειλε εκτεταμένες παρατυπίες, ζητώντας να σταματήσει η ροή των αποτελεσμάτων. Νικητής των εκλογών αναδείχθηκε ο Γκνασινγκμπέ, ο οποίος εξελέγη για 3η θητεία, με ποσοστό γύρω στο 59%.

## Αποτελέσματα
Σύμφωνα με τα τελικά αποτελέσματα, ο πρόεδρος Φωρ Γκνασινγκμπέ επανεξελέγη με ποσοστό γύρω στο 59%. Στις 3 Μαΐου το Συνταγματικό Δικαστήριο επικύρωσε τα αποτελέσματα και ανακήρυξε νικητή των εκλογών τον Φωρ. Ο Φαμπρ αρνήθηκε να ασκήσει έφεση, ισχυριζόμενος ότι το Δικαστήριο ήταν υποχείριο του κυβερνώντος κόμματος. Ο Γκνασινγκμπέ ορκίστηκε για 3η θητεία στις 4 Μαΐου 2015.

## Παραπομπές


## Εξωτερικοί σύνδεσμοι
* CENI Togo

2015
Τογκο
Ιταλική Σομαλιλάνδη

Η **Ιταλική Σομαλιλάνδη** (ιταλικά: *Somalia italiana*, αραβικά: الصومال الإيطالي, σομαλικά: *Dhulka Talyaaniga ee Soomaaliya*) γνωστή επίσης και σαν **Ιταλική Σομαλία** ήταν αποικία του Βασιλείου της Ιταλίας που βρίσκονταν στην βορειοανατολική, κεντρική και νότια περιοχή της σημερινής Σομαλίας. Η περιοχή ήταν υπό τον έλεγχο του Σουλτανάτου Majeerteen και του Σουλτανάτου Hobyo και πέρασε σταδιακά σε ιταλικό έλεγχο μέσω διαφόρων συμφωνιών και συνθηκών την δεκαετία του 1880. Το 1936 η αποικία ενσωματώθηκε στην Ιταλική Ανατολική Αφρική και αποτέλεσε μέρος της Ιταλικής Αυτοκρατορίας. Στα 1941, ενώ η Φασιστική Ιταλία είχε μπεί πλέον στον Δεύτερο Παγκόσμιο Πόλεμο, η περιοχή πέρασε σε βρετανικό έλεγχο μέχρι και το 1949. Στην συνέχεια πέρασε στον έλεγχο του ΟΗΕ υπό ιταλική διοίκηση. Την 1η Ιουλίου 1960 η περιοχή ενώθηκε με την πρώην Βρετανική Σομαλιλάνδη και σχημάτισαν το ανεξάρτητο κράτος της Σομαλίας.

## Δείτε επίσης
* Ιταλική Ανατολική Αφρική
* Ιταλική Ερυθραία
* Ιταλική Λιβύη

## Παραπομπές


## Επιπλέον ανάγνωση
*Antonicelli, Franco. *Trent'anni di storia italiana 1915 - 1945*. Mondadori Editore. Torino, 1961.
*Hess, Robert L. *Italian Colonialism in Somalia*. University of Chicago P. Chicago, 1966.
*
*Tripodi, Paolo. *The Colonial Legacy in Somalia*. St. Martin's P Inc. New York, 1999.
*Fitzgerald, Nina J. *Somalia*. Nova Science, Inc. New York, 2002.

## Εξωτερικοί σύνδεσμοι

*"La Somalia Italiana", written in 1925 by Romolo Onor (in Italian).
*"Atlante delle colonie italiane". Detailed Atlas of Italian colonies, written by Baratta Mario and Visintin Luigi in 1928 (in Italian).

Κατηγορία:Σομαλία
Κατηγορία:Ιταλική αποικιακή αυτοκρατορία
Lit (άλμπουμ)

Το* *"Lit" είναι το τέταρτο στούντιο άλμπουμ των Lit. Κυκλοφόρησε στις 22 Ιουνίου του 2004 και πρόκειται για την μόνη κυκλοφορία της μπάντας με την Nitrus Records και την DRT Entertainment. Κατά τη διάρκεια των 3 χρόνων που έκαναν διάλειμμα από τη δισκογραφία διέκοψαν το συμβόλαιό τους με την RCA Records. Το άλμπουμ ηχογραφήθηκε στο World Class Audio στο Άναχαϊμ και στο The Pool House στο Φούλερτον της Καλιφόρνια. Έφτασε μέχρι το #113 στο Billboard 200 και μέχρι το #6 στο Top Independent Albums.

Το "Lit" είναι το τελευταίο άλμπουμ της μπάντας με τον ντράμερ Allen Shellenberger ο οποίος πέθανε από καρκίνο στον εγκέφαλο στις 13 Αυγούστου του 2009.
## Κομμάτια

***Κομμάτια που κυκλοφόρησαν ως b-sides***
# "Over It"
# "Get Back"
# "No Turning Back" (Εναλλακτική έκδοση του "All Or Nothing")
## Συντελεστές
* A. Jay Popoff – φωνή
* Jeremy Popoff – κιθάρα, φωνητικά
* Kevin Baldes – μπάσο, φωνητικά
* Allen Shellenberger — ντραμς, κρουστά, φωνητικά
* David Campbell — ενορχήστρωση εγχόρδων
*Bernie Grundman - mastering
*Kyle Homme - μηχανικός, μίξινγκ
*Lit - παραγωγή
*Gretchen Brennison - παραγωγή
## Παραπομπές


Κατηγορία:Άλμπουμ του 2004
The Ark Work

Το "**The Ark Work**" είναι το τρίτο στούντιο άλμπουμ των Liturgy. Κυκλοφόρησε στις 24 Μαρτίου του 2015 από την Thrill Jockey.

Το πρώτο single του άλμπουμ "Quetzalcoatl" κυκλοφόρησε σε ψηφιακή μορφή στις 20 Ιανουαρίου του 2015.
## Κομμάτια

## Συντελεστές
* Hunter Hunt-Hendrix – φωνή, κιθάρα, ηλεκτρονικά
* Bernard Gann – κιθάρα
* Tyler Dusenbury – μπάσο
* Greg Fox – ντραμς, κρουστά
## Παραπομπές

## Εξωτερικοί σύνδεσμοι
* Το ''The Ark Work'' στο website της Thrill Jockey
Κατηγορία:Άλμπουμ του 2015
Πρωθυπουργός της Βουλγαρίας

Ο **Πρωθυπουργός της Βουλγαρίας** (βουλγαρικά: Министър-председател, Ministar-predsedatel) είναι ο επικεφαλής της κυβέρνησης της Βουλγαρίας. Ο Πρωθυπουργός εκλέγεται και απολύεται από την Εθνοσυνέλευση, όπως ορίζεται από το Σύνταγμα της Βουλγαρίας (άρθρο 84), για τετραετή θητεία. Η θέση του Πρωθυπουργού ανατίθεται από τον Πρόεδρο σε έναν υποψήφιο που προτείνει το κόμμα ή συμμαχία που έχει την πλειοψηφία στην Εθνοσυνέλευση, και πρέπει εντός 7 ημερών να σχηματίσει Κυβέρνηση (άρθρο 99). Ο Πρωθυπουργός ηγείται στο Υπουργικό Συμβούλιο, συντονίζει και είναι υπεύθυνος για την εφαρμογή της πολιτικής της κυβέρνησης, διορίζει και απολύει τους υφυπουργούς.(άρθρο 108). Ο Πρωθυπουργός πρέπει να έχει την εμπιστοσύνη της Εθνοσυνέλευσης, αλλιώς θα πρέπει να υποβάλλει την παραίτησή του (άρθρο 89). Προτού αναλάβει καθήκοντα θα προηγηθεί μία τελετή ορκωμοσίας (άρθρο 109).

Επί του παρόντος, πρωθυπουργός είναι ο Αντρέι Γκιούροφ, από τις 19 Φεβρουαρίου 2026.

## Κατάλογος πρωθυπουργών
### [[Βουλγαρία|Δημοκρατία της Βουλγαρίας]] (1990–σήμερα)

## Παραπομπές


## Εξωτερικοί σύνδεσμοι
* Επίσημη σελίδα της Βουλγαρικής Κυβέρνησης (στα  Βουλγαρικά)


Κατηγορία:Πολιτική της Βουλγαρίας
Βουλγαρία
Παγκόσμια Ημέρα Ανθρωπίνων Δικαιωμάτων

Η **Παγκόσμια Ημέρα Ανθρωπίνων Δικαιωμάτων** γιορτάζεται κάθε χρόνο στις 10 Δεκεμβρίου.

## Σημασία
Η Οικουμενική Διακήρυξη για τα Ανθρώπινα Δικαιώματα, η σημαντικότερη κατάθεση για τα δικαιώματα και τις ελευθερίες όλων των ανθρώπων, υιοθετήθηκε στις 10 Δεκεμβρίου του 1948. Από τότε η ημέρα αυτή εορτάζεται σε όλο τον κόσμο ως  Ημέρα των Δικαιωμάτων του Ανθρώπου. Η επίσημη θέσπισή της πραγματοποιήθηκε στις 4 Δεκεμβρίου του 1950 από τη Γενική Συνέλευση του Οργανισμού Ηνωμένων Εθνών.  Όραμα των εμπνευστών της ένας κόσμος ελεύθερος, δίκαιος και ειρηνικός. Χωρίς διακρίσεις. Τα ανθρώπινα δικαιώματα ανήκουν, χωρίς εξαίρεση, σε όλους τους ανθρώπους.

Το 2014 το σύνθημα του εορτασμού ήταν: «Ανθρώπινα Δικαιώματα 365». Δηλαδή, κάθε ημέρα είναι ημέρα των δικαιωμάτων του ανθρώπου.

## Παραπομπές


## Δείτε επίσης
* Ανθρώπινα δικαιώματα
* Παγκόσμιες ημέρες

## Εξωτερικοί σύνδεσμοι
* Δημόσια Κεντρική Βιβλιοθήκη Βέροιας, 10 Δεκεμβρίου «Παγκόσμια Ημέρα Ανθρωπίνων Δικαιωμάτων» .
* Σαν Σήμερα .gr, Παγκόσμια Ημέρα Ανθρωπίνων Δικαιωμάτων.

Κατηγορία:Ανθρώπινα δικαιώματα
Ανθρωπινων Δικαιωματων
Ανθρωπινων Δικαιωματων ΟΗΕ
Παναγιώτης Σκούφος

Ο **Παναγιώτης Σκούφος** (Ραφήνα, 19 Φεβρουαρίου 1942 - 7 Ιουλίου 2007)  ήταν Έλληνας ποδοσφαιριστής, που αγωνιζόταν στη θέση του επιθετικού. Αγωνίστηκε το πλείστον της καριέρας του στην Προοδευτική, με την οποία συνέδεσε το όνομά του. 

Αξιοσημείωτο είναι πως το Δημοτικό Γήπεδο Ραφήνας, μετονομάστηκε σε Δημοτικό Γήπεδο Ραφήνας «Παναγιώτης Σκούφος», προς τιμήν του άλλοτε Ραφηνιώτη άσσου ποδοσφαιριστή.

## Καριέρα
Γεννημένος στη Ραφήνα ξεκίνησε το ποδόσφαιρο στην τοπική ομάδα Τριγλία Ραφήνας. Αγωνιζόμενος στα αθηναϊκά γήπεδα με την Τριγλία Ραφήνας και παρά το νεαρό της ηλικίας του, έκανε σπουδαίες εμφανίσεις, προκαλώντας το ενδιαφέρον των μεγάλων ομάδων. Το 1959 ξεκίνησε αρχικά να προπονείται με τον Απόλλων Αθηνών, στον οποίο όμως, όπως εκμυστηρευόταν ο ίδιος στον αδερφό του, δεν υπήρχε καλό κλίμα, κάτι που τον δυσαρεστούσε. Εκείνο το διάστημα, ένας άλλος Ραφηνιώτης ποδοσφαιριστής, ο Νίκος Μητώσης που αγωνιζόταν στην Προοδευτική, τον παρότρυνε να πάει στους «βυσσινί», κάτι που τελικά και έγινε. Παραχωρήθηκε για ένα χρόνο δανεικός στον Άρη Πειραιώς, από όπου επέστρεψε στην Προοδευτική. Αγωνιζόμενος με τα «βυσσινί», κυρίως στην Α' Εθνική, μεγαλούργησε και έγινε πανελλαδικά γνωστός, κατά τη δεκαετία 1960-1970. Είχε προκαλέσει το ενδιαφέρον του Παναθηναϊκού και της Α.Ε.Κ., αλλά ο ίδιος δεν θέλησε να αφήσει την Προοδευτική, με τη φανέλα της οποίας αγωνίστηκε μέχρι το 1975, όποτε και αποσύρθηκε από την ενεργό ποδοσφαιρική δράση. Συνολικά έκανε  321 εμφανίσεις, σε Α' και Β' Εθνική και πετυχαίνοντας συνολικά 91 γκολ, αποτελεί έναν από τους μεγαλύτερους σκόρερ στην ιστορία της Προοδευτικής. 

## Παραπομπές


## Πηγές
* RPN.gr: ''Το καλύτερο μνημόσυνο για τον Παναγιώτη Σκούφο''
*RPN.gr: ΚΥΡΙΑΚΗ 16:30 ΔΗΜΟΤΙΚΟ ΓΗΠΕΔΟ ΡΑΦΗΝΑΣ «ΠΑΝΑΓΙΩΤΗΣ ΣΚΟΥΦΟΣ» ΘΥΕΛΛΑ ΡΑΦΗΝΑΣ-ΠΡΟΟΔΕΥΤΙΚΗ|Ποιος ήταν ο Παναγιώτης Σκούφος

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής
International Standard Name Identifier

Το **Διεθνές Πρότυπο Aναγνωριστικό Ονόματος** ή **International Standard Name Identifier** (**ISNI**) είναι αναγνωριστικό για τη μοναδική αναγνώριση των δημόσιων ταυτοτήτων των συνεισφερόντων σε περιεχόμενο μέσων ενημέρωσης, όπως βιβλία, τηλεοπτικά προγράμματα, και άρθρα εφημερίδων. Ένα τέτοιο αναγνωριστικό αποτελείται από 16 αριθμητικά ψηφία χωρισμένα σε τέσσερις ενότητες.


Αναπτύχθηκε υπό την αιγίδα του Διεθνούς Οργανισμού Τυποποίησης (ISO) ως Σχέδιο Διεθνούς Προτύπου 27729. Το έγκυρο πρότυπο, δόθηκε στη δημοσιότητα στις 15 Μαρτίου 2012. Η ISO τεχνική επιτροπή 46, υποεπιτροπή 9 (TC 46/SC 9) είναι υπεύθυνη για την ανάπτυξη του προτύπου.

Το ISNI μπορεί να χρησιμοποιηθεί για την αποσαφήνιση ονομάτων που θα μπορούσαν αλλιώς να προκαλέσουν σύγχυση, και συνδέει τα δεδομένα για τα ονόματα που συλλέγονται και χρησιμοποιούνται σε όλους τους τομείς της βιομηχανίας των μέσων ενημέρωσης.
## Χρήσεις ενός ISNI
Το ISNI επιτρέπει μια ενιαία ταυτότητα (όπως το ψευδώνυμο ενός συγγραφέα ή το αποτύπωμα που χρησιμοποιείται από έναν εκδότη) να προσδιορίζεται χρησιμοποιώντας ένα μοναδικό αριθμό. Αυτός ο μοναδικός αριθμός μπορεί στη συνέχεια να συνδεθεί με οποιοδήποτε από τα πολυάριθμα άλλα αναγνωριστικά που χρησιμοποιούνται σε όλη την βιομηχανία των μέσων ενημέρωσης για τον εντοπισμό ονομάτων και άλλων μορφών ταυτότητας.

Ένα παράδειγμα της χρήσης ενός τέτοιου αριθμού είναι ο προσδιορισμός ενός μουσικού εκτελεστή ο οποίος είναι επίσης ένας συγγραφέας τόσο μουσικής όσο και ποιημάτων. Εκεί που αυτός ή αυτή μπορεί σήμερα να εντοπιστεί σε πολλές διαφορετικές βάσεις δεδομένων χρησιμοποιώντας πολυάριθμα ιδιωτικά και δημόσια συστήματα αναγνώρισης, στο πλαίσιο του συστήματος ISNI, αυτός ή αυτή θα έχει συνδεδεμένη μια απλή εγγραφή ISNI. Οι πολλές διαφορετικές βάσεις δεδομένων θα μπορούν στη συνέχεια να ανταλλάσσουν δεδομένα για τη συγκεκριμένη ταυτότητα, χωρίς να καταφεύγουν σε ακατάστατες μεθόδους, όπως τη σύγκριση συμβολοσειρών κειμένου. Ένα συχνά αναφερόμενο παράδειγμα στον στην ελληνική γλώσσα είναι η δυσκολία που αντιμετωπίζεται κατά τον προσδιορισμό ενός «Ιωάννη Παπαδόπουλου» σε μια βάση δεδομένων. Ενώ μπορεί να υπάρχουν πολλές εγγραφές για «Ιωάννη Παπαδόπουλου», δεν είναι πάντα σαφές ποιες εγγραφές αναφέρονται στο συγκεκριμένο «Ιωάννη Παπαδόπουλο» που αναζητείται.

Εάν ένας συγγραφέας έχει δημοσιεύσει με πολλά διαφορετικά ονόματα ή ψευδώνυμα, κάθε τέτοιο όνομα θα λάβει το δικό του ISNI.

Το ISNI μπορεί να χρησιμοποιηθεί από βιβλιοθήκες και αρχεία όταν μοιράζονται πληροφορίες καταλόγου, για πιο ακριβή αναζήτηση πληροφοριών στο διαδίκτυο και σε βάσεις δεδομένων, και μπορεί να βοηθήσει τη διαχείριση των δικαιωμάτων πέρα από τα εθνικά σύνορα και στο ψηφιακό περιβάλλον.
## Εξωτερικοί σύνδεσμοι
*

Κατηγορία:Πρότυπα ISO
Άγιος Στέφανος Αχαΐας

Με το όνομα ** Άγιος Στέφανος** υπάρχουν δύο οικισμοί στην Αχαΐα:

* ο Άγιος Στέφανος Σαραβαλίου Αχαΐας, οικισμός του δήμου Μεσσάτιδος.
* ο Άγιος Στέφανος Ωλενίας Αχαΐας, οικισμός του δήμου Ωλενίας, γνωστότερος από την παλαιότερη ονομασία του ως Περιστέρα.

## Δείτε επίσης
* Άγιος Στέφανος

Κατηγορία:Αποσαφηνίσεις ελληνικών τοπωνυμίων
Μαύρο κάρδαμο

Το **μαύρο κάρδαμο** ή άλλως **μαυροκάρδαμο**, επισήμως, **Άμωμον το αυλωτόν** *(*'Amomum subulatum**)'', επίσης γνωστό ως **κάρδαμο του λόφου**, **κάρδαμο της Βεγγάλης**, **μεγάλο κάρδαμο**, **ινδικό κάρδαμο**, **κάρδαμο του Νεπάλ**, **φτερωτό κάρδαμο**, ή **καφέ κάρδαμο*', προέρχεται από οποιοδήποτε από τα δύο είδη της οικογένειας των [[Ζιγγιβερίδες|Ζιγγιβερίδων]] *(Zingiberaceae)*. Οι λοβοί του σπόρου τους έχουν μια ισχυρή γεύση σαν [[καμφορά]], με έναν καπνικό χαρακτήρα ο οποίος προέρχεται από τη μέθοδο της ξήρανσής τους.

==Χαρακτηριστικά==
Οι λοβοί χρησιμοποιούνται ως [[καρύκευμα]], με παρόμοιο τρόπο όπως και οι λοβοί του πράσινου Ινδικού καρδάμου, αλλά με μια διαφορετική γεύση. Σε αντίθεση με το πράσινο κάρδαμο, αυτό το μπαχαρικό σπανίως χρησιμοποιείται σε γλυκά πιάτα. Η καπνιστή γεύση και το άρωμά του, προέρχεται από τις παραδοσιακές μεθόδους της ξήρανσής του πάνω στις γυμνές φλόγες.

==Είδη==
Τουλάχιστον δύο διακριτά είδη μαύρου κάρδαμου απαντούν: το Άμωμον το αυλωτόν  (*Amomum subulatum),* (γνωστό επίσης και ως κάρδαμο του Νεπάλ) και το *A. costatum*. Οι λοβοί του *A. subulatum*, που χρησιμοποιούνται κυρίως στις κουζίνες της Ινδίας και ορισμένες περιφερειακές κουζίνες του Πακιστάν, είναι το μικρότερο από τα δύο είδη, ενώ οι μεγαλύτεροι λοβοί του *A. costatum* (Κινέζικα: Βικιλεξικό: 草果 · *pinyin*: *cǎoguǒ*· Βιετναμέζικα: *thảo quả*) που χρησιμοποιούνται στην [[Κινεζική κουζίνα]], ιδιαίτερα εκείνες του [[Σιτσουάν]] και της [[Βιετναμέζικη κουζίνα|Βιετναμέζικης κουζίνας]].

==Μαγειρικές χρήσεις==
Το μαύρο κάρδαμο συχνά λανθασμένα περιγράφεται από όσους δεν είναι εξοικειωμένοι με το μπαχαρικό, ως ένα κατώτερο υποκατάστατο του πράσινου κάρδαμου. Στην πραγματικότητα, απλά δεν είναι τόσο καλά προσαρμοσμένο στα γλυκά / ζεστά πιάτα που συνήθως περιλαμβάνουν κάρδαμο που συχνά παρασκευάζονται εκτός της ακτίνας των αυτοχθόνων ειδών του φυτού. Αντιθέτως το μαύρο κάρδαμο, είναι καλύτερο για τα πλούσια κρεατικά κατσαρόλας και παρόμοια πιάτα. Αν και η γεύση του διαφέρει από το μικρότερο πράσινο κάρδαμο, το μαύρο κάρδαμο χρησιμοποιείται μερικές φορές σε μεγάλη κλίμακα από τα εμπορικά αρτοποιεία, λόγω του χαμηλού του κόστους.

Στην [[Κίνα]] οι λοβοί του χρησιμοποιούνται για τα *jin-jin* πιάτα με κρέας στη [[γάστρα]], ιδιαίτερα στην κουζίνα της κεντρικής-δυτικής επαρχίας του [[Σιτσουάν]]. Οι λοβοί επίσης  χρησιμοποιούνται συχνά στο [[Βιετνάμ]], όπου καλούνται *thảo quả* και χρησιμοποιούνται ως συστατικό του ζωμού, για τη σούπα με *noodles* (μανέστρα) που ονομάζεται *phở''.

Ο μεγαλύτερος παραγωγός του μαύρου κάρδαμου είναι το Νεπάλ, ακολουθούμενο από την Ινδία και το Μπουτάν. Στην παραδοσιακή Κινεζική ιατρική, το μαύρο κάρδαμο χρησιμοποιείται για τις στομαχικές διαταραχές και την ελονοσία.

## Δείτε επίσης
* Ελεττάρια
* Καρδάμωμον το γνήσιον
* Κάρδαμο (χόρτο)
* Καρδάμωμο

## Παραπομπές


## Εξωτερικοί σύνδεσμοι
* 
* 

Κατηγορία:Ζιγγιβεροειδή
Κατηγορία:Μπαχαρικά
Gemeinsame Normdatei

thumb|εγγραφή GNDΤο **Gemeinsame Normdatei **ή **GND** είναι διεθνής κατάλογος καθιερωμένων όρων για την οργάνωση ονομάτων προσώπων, επικεφαλίδων θεμάτων και εταιρικών σωμάτων από καταλόγους. Χρησιμοποιείται κυρίως για την τεκμηρίωση σε βιβλιοθήκες και επίσης ολοένα και περισσότερο από αρχεία και μουσεία. Το GND το διαχειρίζεται η Γερμανική Εθνική Βιβλιοθήκη σε συνεργασία με διάφορα δίκτυα βιβλιοθηκών στη γερμανόγλωσση Ευρώπη και άλλους συνεργάτες. Το GND βρίσκεται υπό την άδεια Creative Commons Zero (CC0) .

Η προδιαγραφή GND, παρέχει μια ιεραρχία υψηλού επιπέδου οντοτήτων και υποκατηγοριών, χρήσιμη στην ταξινόμηση βιβλιοθήκης,  καθώς και μια προσέγγιση για σαφή προσδιορισμό μοναδικών στοιχείων. Περιλαμβάνει, επίσης, μια οντολογίαπου προορίζεται για την αναπαράσταση της γνώσης στον Σημασιολογικό Ιστό, που διατίθεται σε μορφή RDF.
## Τύπου υψηλού επιπέδου οντοτήτων GND
Υπάρχουν επτά κύριοι τύποι οντοτήτων GND:

## Παραπομπές


## Εξωτερικοί σύνδεσμοι
*Πληροφοριακές σελίδες για το GND από την Γερμανική Εθνική Βιβλιοθήκη
* Αναζήτηση μέσω OGND (Bibliotheksservice-Zentrum Baden-Württemberg)

Κατηγορία:Βιβλιοθηκονομία
Σπήλαια του Σκόκγιαν

Τα **Σπήλαια του Σκότσγιαν **(σλοβενικά: *Škocjanske jame*, ιταλικά: *Grotte di San Canziano*) είναι μια σειρά σπηλαίων στη Σλοβενία. Εξαιτίας της σημασίας τους, τα σπήλαια του Σκότσγιαν έχουν ανακηρυχθεί μνημείο παγκόσμιας κληρονομιάς της UNESCO από το 1986. Μετά την ανεξαρτησία της από τη Γιουγκοσλαβία, η Σλοβενία ανέλαβε την ενεργή προστασία της περιοχής και δημιούργησε το επαρχιακό πάρκο σπηλαίων του Σκότσγιαν και την υπηρεσία εποπτείας του πάρκου. Είναι ένα από τα μεγαλύτερα υπόγεια φαράγγια στο κόσμο. Αποτελεί τυπικό παράδειγμα καρστικής αποσάθρωσης. Εξαιτίας του ιδιαίτερου μικροκλίματος, έχει αναπτυχθεί ένα μοναδικό οικοσύστημα. Είναι υδροβιότοπος Ramsar από το 1999. Η περιοχή κατοικείται από την προϊστορία.

## Περιγραφή
thumb|left|Χάρτης των σπηλαίωνΤο εξερευνημένο μήκος των σπηλαίων είναι 6.200 μέτρα. Τα σπήλαια σχηματίστηκαν σε ένα πάχους 300 μέτρων στρώμα ασβεστόλιθου.thumb|Η μεγάλη και η μικρή δολίνη στο Σκότσγιαν. Η είσοδος των σπηλαίων είναι στο πυθμένα των δύο δολίνων.

Ο ποταμός Ρέκα εξαφανίζεται κάτω από το έδαφος στη μεγάλη δολίνη (*Velika Dolina*) μέσα στα σπήλαια Σκότσγιαν και στη συνέχεια ρέει υπογείως για 34 χιλιόμετρα και εμφανίζεται πάλι στην επιφάνεια κοντά στο Μονφαλκόνε, όπου συνεισφέρει περίπου το ένα τρίτο της ροής του ποταμού Τιμάβο, ο οποίος εκβάλλει στην Αδριατική θάλασσα.

Το μεγάλο μέγεθος του υπόγειου φαραγγιού είναι αυτό που ξεχωρίζει τα σπήλαια Σκότσγιαν από άλλα παρόμοια υπόγεια χαρακτηριστικά στο κόσμο. Το υπόγειο ποτάμι ρέει στο υπόγειο φαράγγι, στρίβει βορειοδυτικά πριν τη γέφυρα Τσέρκβενικ και συνεχίζει μέχρι το κανάλι του Χάνκε (*Hankejev kanal*). Αυτό το υπόγειο φαράγγι έχει μήκος 3,5 χιλιόμετρα, πλάτος 10 με 60 μέτρα και ύψος πάνω από 140 μέτρα. Σε κάποια σημεία σχηματίζει μεγάλους θαλάμους. Ο μεγαλύτερος από αυτούς είναι ο θάλαμος του Μάρτελ, με όγκο 2,2 εκατομμύρια κυβικά μέτρα, και είναι ο μεγαλύτερος υπόγειος θάλαμος στην Ευρώπη. Ο θάλαμος καταλήγει σε ένα μικρό πέρασμα, το οποίο δεν μπορεί να διοχετεύσει σε περίπτωση ισχυρών βροχοπτώσεων το νερό, με αποτέλεσμα την άνοδο του επιπέδου του νερού για πάνω από εκατό μέτρα.

## Παραπομπές



Σκοκγιαν
Κατηγορία:Γεωγραφία της Σλοβενίας
Κατηγορία:Μνημεία Παγκόσμιας Κληρονομιάς
Κόμμα Ενότητας

Το **Κόμμα Ενότητας** {ισπανικά: *Partido Unitario*) ήταν πολιτικό κόμμα φιλελεύθερης τάσης. Ιδρύθηκε το 1816 και ήταν ενεργό έως και το 1862. Υποστήριξε την ανάγκη για μια συγκεντρωτική κυβέρνηση στις Ηνωμένες Επαρχίες του Ρίο ντε λα Πλάτα, οι οποίες αργότερα ονομάστηκαν σε Ηνωμένες Επαρχίες της Νοτίου Αμερικής με τη Διακήρυξη της Ανεξαρτησίας, ενώ κατά τον 19ο αιώνα πήραν την ονομασία Δημοκρατία της Αργεντινής.

## Ιδεολογία
Ο ενωτισμός προέρχεται από την ανεξαρτησία και το συγκεντρωτικό μοντέλο κράτους της Ναπολεόντειας Γαλλίας, σύμφωνα με το οποίο το Έθνος προϋπήρχε στις επαρχίες, και ήταν απλά εσωτερικές διαιρέσεις με περιορισμένη αυτονομία.

Τα μέλη του εντάχθηκαν ως επί το πλείστον από την ελίτ του Μπουένος Άιρες και τις πρωτεύουσες πτων επαρχιών: τα μέλη της ανώτερης τάξης, διανοούμενοι, στρατιωτικοί, κλπ. Η κατηγορία αυτή δεν είχε επαφή με τον αγροτικό πληθυσμό, οι οποίοι πρόσκυνταν κυρίως προς το πολιτικό κίνημα καουντίγιος (caudillos).

## Παραπομπές


Κατηγορία:Πολιτική της Αργεντινής
Κατηγορία:Φιλελεύθερα κόμματα
Ομοσπονδιακό Κόμμα (Αργεντινή)

Το **Ομοσπονδιακό Κόμμα** (*Partido Federal*) ήταν πολιτικό κόμμα. Ιδρύθηκε το 1816 και ήταν ενεργό έως και το 1868. Υποστήριζε τη δημιουργία ενός ομοσπονδιακού συστήματος δημοκρατίας. Ο ομοσπονδισμός προέρχεται από την εποχή της Επανάστασης του Μαΐου και ο ηγέτης του ήταν ο Χοσέ Γκερβάσιο Αρτίγας, ιδρυτής της Ένωσης των Ελευθέρων Λαών γνωστή ως Ομοσπονδιακή Ένωση. Μέχρι το δεύτερο μισό του δέκατου ένατου αιώνα, συνεχίστηκαν οι διαμάχες με το Κόμμα Ενότητας, όσον αφορά με την πολιτική οργάνωση της χώρας.

Είναι σημαντικό να μην συγχέουμε το Ομοσπονδιακό Κόμμα του δέκατου ένατου αιώνα (το οποίο πραγματεύεται αυτό το λήμμα) με τη μικρή συντηρητική πολιτική ομάδα που ιδρύθηκε κατά το δεύτερο μισό του εικοστού αιώνα, με την επωνυμία «Ομοσπονδιακό Κόμμα».

## Παραπομπές


Κατηγορία:Πολιτική της Αργεντινής
Κατηγορία:Συντηρητικά κόμματα
Μόσχος Γικόνογλου

Ο **Μόσχος Γικόνογλου** (29 Φεβρουαρίου 1932 - 28 Μαΐου 2021) ήταν Έλληνας πολιτικός, ιδρυτικό στέλεχος του ΠΑΣΟΚ. Διετέλεσε βουλευτής Ημαθίας για 27 χρόνια (1977 - 2004) και υφυπουργός Γεωργίας στην κυβέρνηση του Ανδρέα Παπανδρέου (1982 - 1984).

## Βιογραφικά στοιχεία
Γεννήθηκε το 1932 στο Βρυσάκι Ημαθίας. Αποφοίτησε από την Ανωτέρα Σχολή Υπομηχανικών- Μηχανολόγων Αθηνών.

Εργαζόταν από τα παιδικά του χρόνια, και σε ηλικία 15 ετών έγινε μέλος του Σωματείου Μετάλλων του Εργατικού Κέντρου Θεσσαλονίκης. Υπήρξε στέλεχος της Ενιαίας Δημοκρατικής Αριστεράς (ΕΔΑ) και πρόεδρος της Πανελλήνιας Οργάνωσης Νεολαίας της, αλλά αργότερα αποχώρησε για να συνεργαστεί με τους τροτσκιστές του Μιχάλη Ράπτη, γνωστού και ως *Πάμπλο*, ενώ πραγματοποίησε επισκέψεις στη Σοβιετική Ένωση και στην Κούβα του Φιντέλ Κάστρο.

Το 1964 συνάντησε για πρώτη φορά τον Ανδρέα Παπανδρέου, τον οποίο έκτοτε ακολουθούσε. Μεταπολιτευτικά, υπήρξε ιδρυτικό μέλος του ΠΑΣΟΚ στην Ημαθία και γραμματέας της Νομαρχιακής Επιτροπής, ενώ εκλεγόταν συνεχώς βουλευτής για 27 χρόνια, από το 1977 μέχρι το 2004.

Τον Ιούλιο του 1982 τοποθετήθηκε υφυπουργός Γεωργίας, με υπουργό τον Κώστα Σημίτη, με τον οποίο σχεδόν αμέσως συγκρούστηκε. Παρέμεινε υφυπουργός μέχρι τον Φεβρουάριο του 1984.

Ο γιος του, Θανάσης Γικόνογλου, υπήρξε βουλευτής Ημαθίας του ΠΑΣΟΚ την περίοδο 2009 - 2012, ενώ ο ξάδερφός του Μπάμπης Γκιόνογλου ήταν για πολλά χρόνια δήμαρχος Αλεξάνδρειας.

## Πηγές


Κατηγορία:Βουλευτές Ημαθίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές διαγραφέντες
Κατηγορία:Έλληνες υφυπουργοί Γεωργίας
Δεββώρα

Η **Δεββώρα** ήταν Εβραία, γνωστή για τις προφητείες της. Όταν οι Εβραίοι, με αρχηγό τον στρατηγό Βαράκ, πολέμησαν εναντίον του στρατού των Χαναναίων, που είχαν αρχηγό το Σισάρα, η Δεββώρα έγραψε τον *"Επινίκιο ύμνο της Δεββώρας"*, για να εξυμνήσει τη νίκη των συμπατριωτών της. Ο ύμνος είναι γραμμένος στην εβραϊκή γλώσσα, πιστεύεται ότι είναι έργο μέχρι και του 12ου αιώνα π.Χ. και γι' αυτό θεωρείται το αρχαιότατο μνημείο λόγου των Εβραίων.

## Παραπομπές


## Εξωτερικοί σύνδεσμοι
* 

Κατηγορία:Προφήτες της Εβραϊκής Βίβλου
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη